pythainlp/thaigov-v2-corpus-22032023 huggingface dataset:
วันพฤหัสบดีที่ 31 มีนาคม 2565
ครม. เคาะวงเงินกว่า 6,000 ล้าน ทำระบบ "คลาวด์กลางภาครัฐ” เสริมความมั่นคงไซเบอร์
.....
ที่ประชุม ครม. (29 มี.ค. 65) เห็นชอบให้ บริษัทโทรคมนาคมแห่งชาติ จำกัด (มหาชน) เป็นผู้ดำเนินคลาวด์กลางภาครัฐ กรอบงบประมาณรายจ่ายผูกพันต่อเนื่อง 3 ปี ตั้งแต่ปี 2566 - 2568 รวมวงเงิน 6,216 ล้านบาท
.
• ค่าเช่าใช้บริการระบบคลาวด์ จำนวนไม่น้อยกว่า 25,000 VM รวม 3,852 ล้านบาท
• ค่าเช่าพื้นที่จัดเก็บข้อมูลเพิ่ม จำนวน 3,000 TB จำนวน 5775 ล้านบาท
• ค่าบริการการบริหารจัดการ Log และ Managed Security Service จำนวนไม่น้อยกว่า 25,000 VM รวม 1,350 ล้านบาท
• ค่าบริการสิทธิของระบบบริหารจัดการฐานข้อมูล (Database License) รวม 229 ล้านบาท
• ค่าบริการ Cloud Marketplace รวม 150 ล้านบาท
• ค่าบริการระบบศูนย์ปฏิบัติการเครือข่าย และ Call Center 24 ชั่วโมง 7 วัน รวม 57 ล้านบาท
.
สำหรับประโยชน์ที่คาดว่าจะได้รับนั้น จะทำให้รัฐประหยัดงบประมาณค่าเช่าคลาวด์ได้ 4,116 ล้านบาท หรือ 76.22% เนื่องจากข้อมูลและระบบงานของหน่วยงานภาครัฐอยู่ในระบบคลาวด์กลางภาครัฐที่มีมาตรฐานสากลด้านความมั่นคงปลอดภัยและตั้งอยู่ภายในประเทศ และเป็นการเปลี่ยนผ่านเข้าสู่รัฐบาลดิจิทัล โดยใช้ประโยชน์จากข้อมูลขนาดใหญ่ (Big Data) เพื่อการบริหารจัดการและการตัดสินใจอย่างมีประสิทธิภาพ
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 28 ตุลาคม 2564
กระทรวงยุติธรรม ประชุมคณะอนุกรรมการให้ความช่วยเหลือประจำกรุงเทพมหานคร และที่เกินอำนาจของคณะอนุกรรมการให้ความช่วยเหลือประจำจังหวัด คณะที่ ๒ ครั้งที่ ๑/๒๕๖๕
กระทรวงยุติธรรม ประชุมคณะอนุกรรมการให้ความช่วยเหลือประจำกรุงเทพมหานคร และที่เกินอำนาจของคณะอนุกรรมการให้ความช่วยเหลือประจำจังหวัด คณะที่ ๒ ครั้งที่ ๑/๒๕๖๕
ในวันพฤหัสบดีที่ ๒๘ ตุลาคม ๒๕๖๔ เวลา ๑๓.๓๐ น. นายวัลลภ นาคบัว รองปลัดกระทรวงยุติธรรม เป็นประธานการประชุมคณะอนุกรรมการให้ความช่วยเหลือประจำกรุงเทพมหานคร และที่เกินอำนาจของคณะอนุกรรมการให้ความช่วยเหลือประจำจังหวัด คณะที่ ๒ ครั้งที่ ๑/๒๕๖๕ ร่วมกับคณะอนุกรรมการฯ และเจ้าหน้าที่ที่เกี่ยวข้องเข้าร่วมฯ ผ่านระบบการประชุมทางไกล (Video Conference) และห้องประชุม ๑๐-๑ ชั้น ๑๐ อาคารกระทรวงยุติธรรม
ในการนี้ ที่ประชุมได้รับทราบสถิติการให้ความช่วยเหลือประชาชนตามภารกิจกองทุนยุติธรรมผ่านระบบ JFReport ประจำปีงบประมาณ ๒๕๖๔ ซึ่งปัจจุบันมีผู้เข้ารับบริการทั้งหมด จำนวน ๔,๗๗๙ ราย (ข้อมูล ณ วันที่ ๑ ตุลาคม ๒๕๖๓ – ๓๐ กันยายน ๒๕๖๔) แบ่งเป็นผู้มาขอรับคำปรึกษากฎหมาย จำนวน ๕๕๖ ราย และผู้มาขอรับความช่วยเหลือตามภารกิจของกองทุนยุติธรรม จำนวน ๔,๒๒๓ ราย นอกจากนี้ ได้พิจารณาคำขอรับความช่วยเหลือเสนอคณะอนุกรรมการให้ความช่วยเหลือประจำกรุงเทพมหานครฯ คณะที่ ๒ จำนวน ๔ ราย และรายงานคำขอรับความช่วยเหลือในปีงบประมาณ ๒๕๖๕ จำนวน ๘ ราย ซึ่งขณะนี้อยู่ระหว่างการดำเนินการตรวจสอบข้อเท็จจริง
วันศุกร์ที่ 20 พฤษภาคม 2565
นายทรงศักดิ์ ทองศรี รัฐมนตรีช่วยว่าการกระทรวงมหาดไทย เร่งผลักดันโครงการพัฒนาสวนสาธารณะอุทุมพรพิสัย จังหวัดศรีสะเกษ เน้นประโยชน์สูงสุดของชุมชนและคนในพื้นที่
นายทรงศักดิ์ ทองศรี รัฐมนตรีช่วยว่าการกระทรวงมหาดไทย เร่งผลักดันโครงการพัฒนาสวนสาธารณะอุทุมพรพิสัย จังหวัดศรีสะเกษ เน้นประโยชน์สูงสุดของชุมชนและคนในพื้นที่
วันที่ 20 พ.ค. 65 นายทรงศักดิ์ ทองศรี รัฐมนตรีช่วยว่าการกระทรวงมหาดไทย ลงพื้นที่ติดตามการพัฒนา จังหวัดศรีสะเกษ โดยมี นายอนุรัตน์ ธรรมประจำจิต รองผู้ว่าราชการจังหวัดศรีสะเกษ นายพรรณรบ เตชะมงคลาภิวัฒน์ ผู้ตรวจราชการกรมโยธาธิการและผังเมือง นายปรีดี สถิตย์ชัยวัฒนา โยธาธิการและผังเมืองจังหวัดศรีสะเกษ นายศราวุธ ทรงโฉม นายอำเภออุทุมพรพิสัย นายฉัตรมงคล อังคสกุลเกียรติ นายกเทศมนตรีเมืองศรีสะเกษ นายไพฑูรย์ เขตบำรุง นายกเทศมนตรีตำบลอุทุมพรพิสัย หัวหน้าส่วนราชการ ผู้บริหารองค์กรปกครองส่วนท้องถิ่น ผู้นำชุมชน และประชาชน ให้การต้อนรับ
.
นายทรงศักดิ์ ทองศรี รัฐมนตรีช่วยว่าการกระทรวงมหาดไทย เปิดเผยว่า การตรวจราชการในครั้งนี้ มีวัตถุประสงค์เพื่อรับฟังปัญหา ความต้องการของผู้นำชุมชน ภาคประชาชน และชุมชนท้องถิ่น รวมถึงร่วมมือกันหาแนวทางแก้ไขปัญหา เพื่อให้ประชาชนมีคุณภาพชีวิตที่ดียิ่งขึ้น และเกิดการพัฒนาที่ยั่งยืนในพื้นที่จังหวัดศรีสะเกษ ซึ่งจากการลงพื้นที่ พบว่า ปัจจุบันอำเภออุทุมพรพิสัย ยังไม่มีสวนสาธารณะ ไว้รองรับกิจกรรมนันทนาการของชุมชน ซึ่งทางหน่วยงานท้องถิ่น พบว่า สระประปา ของเทศบาลตำบลกำแพง อำเภออุทุมพรพิสัย จังหวัดศรีสะเกษ เป็นแหล่งน้ำธรรมชาติที่มีศักยภาพ สมควรได้รับการพัฒนาต่อยอดให้สามารถรองรับกิจกรรมนันทนาการ กิจกรรมสาธารณะประโยชน์ การออกกำลังกาย และการพักผ่อนหย่อนใจ เพื่อนำไปสู่การส่งเสริมคุณภาพชีวิตของคนในเขตเทศบาลตำบลอุทุมพรพิสัยและพื้นที่ใกล้เคียง ซึ่งสวนสาธารณะเปรียบเสมือนปอด ที่ชุมชนขาดไม่ได้ และสุขภาพ ความสุข วิถีชีวิตของชุมชนถือเป็นสิ่งที่ภาครัฐให้ความสำคัญเป็นอันดับต้น ๆ เพื่อส่งเสริมให้การอยู่ร่วมกันในสังคมเป็นไปอย่างมีความสุข ดังนั้น ตนจะได้เร่งผลักดัน “โครงการปรับปรุงสวนสาธารณะอุทุมพรพิสัย ตำบลกำแพง อำเภออุทุมพรพิสัย จังหวัดศรีสะเกษ” ผ่านกรมโยธาธิการและผังเมือง กระทรวงมหาดไทย เพื่อให้ชุมชนและประชาชนสามารถใช้ประโยชน์สูงสุดในพื้นที่สาธารณะดังกล่าวต่อไป
.
หลังจากนั้น รัฐมนตรีช่วยว่าการกระทรวงมหาดไทย พร้อมคณะ ได้ติดตามการปรับปรุงซ่อมแซมทางจักรยานในโครงการปรับปรุงภูมิทัศน์สวนสาธารณะหนองกุดหวาย อำเภอเมืองศรีสะเกษ จังหวัดศรีสะเกษ ที่เกิดการชำรุดเนื่องจากที่ผ่านมาฝนตกหนักในพื้นที่ ซึ่งปัจจุบันทางจังหวัดศรีสะเกษ โดยสำนักงานโยธาธิการและผังเมืองจังหวัดศรีสะเกษ อยู่ระหว่างดำเนินการปรับปรุงซ่อมแซม ด้วยการเพิ่มดินเพื่อเป็นน้ำหนักกดทับอีกด้าน พร้อมตอกเสาเข็มไม้เพื่อเพิ่มความแน่น และเพิ่มระบบระบายน้ำผิวดินริมกำแพง เพื่อไม่ให้น้ำซึมลงและพาดินด้านล่างออกไป จนโครงสร้างเกิดการเสียสมดุล ทั้งนี้ ได้กำชับเร่งรัดให้ดำเนินการแล้วเสร็จโดยเร็ว เพื่อให้ประชาชนได้ใช้ประโยชน์ได้ตามปกติ
วันจันทร์ที่ 1 สิงหาคม 2565
เปิดช่องทาง “ขึ้นทะเบียนเกษตรกร” ผ่านระบบออนไลน์ e-Form เริ่มแล้ววันนี้!
.....
กรมส่งเสริมการเกษตร เปิดช่องทางการขึ้นทะเบียนเกษตรกรผ่านระบบออนไลน์ด้วยเครื่องมือ e-Form สำหรับเกษตรกรรายใหม่ที่ปลูกไม้ผล ไม้ยืนต้น ในพื้นที่มีเอกสารสิทธิ์ประเภทโฉนด น.ส.4 เพื่อใช้เป็นข้อมูลในการวางแผนการส่งเสริมการเกษตรและให้ความช่วยเหลือเกษตรกรตามมาตรการต่าง ๆ ของภาครัฐ เช่น กรณีประสบภัยพิบัติด้านการเกษตรโครงการประกันรายได้เกษตรกร เป็นต้น
.
สามารถลงทะเบียนผ่านระบบออนไลน์ได้ที่ เว็บไซต์ทะเบียนเกษตรกร efarmer.doae.go.th หลังจากเจ้าหน้าที่ตรวจสอบข้อมูลบุคคลภายใน 5 วันแล้ว เกษตรกรสามารถขึ้นและปรับปรุงทะเบียนเกษตรกรผ่านช่องทางออนไลน์ได้ทันที โดยระบบ e-Form จะเริ่มให้ใช้งานได้ตั้งแต่ 25 ก.ค. 65 เป็นต้นไป
.
ส่วนช่องทางการขึ้นทะเบียนและปรับปรุงทะเบียนเกษตรกรเดิม ที่ให้บริการ คือ สำนักงานเกษตรอำเภอ และแอปพลิเคชั่น Farmbook ยังใช้งานได้เช่นเดิม สามารถตรวจสอบสถานะความเป็นเกษตรกรและสมาชิกครัวเรือนได้ที่ http://farmer.doae.go.th/ หากมีข้อสงสัยสอบถามเพิ่มเติม โทร. 0-2579-5519
#ไทยคู่ฟ้า #ร่วมต้านโควิด19
-------------------
อัลบั้มภาพ
prev
next
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
วันจันทร์ที่ 2 พฤษภาคม 2565
รองปลัดวรวรรณฯ เป็นประธานการประชุมคณะกรรมการบริหารจัดการการป้องกันและแก้ไขปัญหาเรื่องร้องเรียนซ้ำซากของโรงงานและเหมืองแร่อย่างยั่งยืน
รองปลัดวรวรรณฯ เป็นประธานการประชุมคณะกรรมการบริหารจัดการการป้องกันและแก้ไขปัญหาเรื่องร้องเรียนซ้ำซากของโรงงานและเหมืองแร่อย่างยั่งยืน
รองปลัดวรวรรณฯ เป็นประธานการประชุมคณะกรรมการบริหารจัดการการป้องกันและแก้ไขปัญหาเรื่องร้องเรียนซ้ำซากของโรงงานและเหมืองแร่อย่างยั่งยืน
วันนี้ (29 เมษายน 2565) เวลา 09.30 น. นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมคณะกรรมการบริหารจัดการการป้องกันและแก้ไขปัญหาเรื่องร้องเรียนซ้ำซากของโรงงานและเหมืองแร่อย่างยั่งยืน ครั้งที่ 1/2565 เพื่อกำหนดกรอบ มาตรการและแผนการป้องกันรวมถึงให้คำปรึกษา แนะนำ กำกับและติดตามแก้ไขปัญหาเรื่องร้องเรียนซ้ำซากของโรงงานและเหมืองแร่อย่างยั่งยืน โดยมีนายสมพล โนดไธสง นายเดชา จาตุธนานันท์ นายใบน้อย สุวรรณชาตรี และนายวีระกิตติ์ รันทกิจธนวัชร์ ผู้ตรวจราชการกระทรวงอุตสาหกรรม คณะกรรมการและผู้ที่เกี่ยวข้อง เข้าร่วมประชุม ณ ห้องประชุมชุณหะวัณ ชั้น 3 สำนักงานปลัดกระทรวงอุตสาหกรรม
#กระทรวงอุตสาหกรรม
#กรมโรงงานอุตสาหกรรม
#กรมอุตสาหกรรมพื้นฐานและการเหมืองแร่
#ร้องเรียนซ้ำซากของโรงงานและเหมืองแร่
วันพฤหัสบดีที่ 30 ธันวาคม 2564
สู้อาชญากรรมทางเทคโนโลยี อว. - สตช. จับมือสร้างหน่วยข่าวกรองส่งตำรวจไปเรียนป้องกันปราบปรามและการสืบสวนสอบสวนอาชญากรรมทางเทคโนโลยี คอมพิวเตอร์ และความมั่นคงปลอดภัยทางไซเบอร์
สู้อาชญากรรมทางเทคโนโลยี อว. - สตช. จับมือสร้างหน่วยข่าวกรองส่งตำรวจไปเรียนป้องกันปราบปรามและการสืบสวนสอบสวนอาชญากรรมทางเทคโนโลยี คอมพิวเตอร์ และความมั่นคงปลอดภัยทางไซเบอร์
เมื่อวันที่ 27 ธ.ค. ศ.(พิเศษ) ดร.เอนก เหล่าธรรมทัศน์ รมว.การอุดมศึกษา วิทยาศาสตร์ วิจัยและนวัตกรรม และ พล.ต.อ.สุวัฒน์ แจ้งยอดสุข ผู้บัญชาการตำรวจแห่งชาติ ลงนามความร่วมมือการจัดสรรทุนการศึกษาด้านวิทยา ศาสตร์และเทคโนโลยีแก่สำนักงานตำรวจแห่งชาติ (สตช.) มี ศ.ดร.นายแพทย์ สิริฤกษ์ ทรงศิวิไล ปลัด อว. รศ.ดร.พาสิทธิ์ หล่อธีรพงศ์ รองปลัด อว. พล.ต.อ.ดำรงศักดิ์ กิตติประภัสร์ รอง ผบ.ตร. พล.ต.ท.กิตติ์รัฐ พันธุ์เพ็ชร์ ผู้ช่วย ผบ.ตร. ร่วมเป็นสักขีพยาน ที่ ห้องแถลงข่าว ชั้น 1 สำนักงานปลัด อว.
ศ.(พิเศษ) ดร.เอนก เปิดเผยหลังพิธีลงนามว่า โลกปัจจุบันมีการเปลี่ยนแปลงอย่างรวดเร็ว โดยเฉพาะเรื่องของเทคโนโลยีที่ถูกดิสรัปชั่น ทำให้เราต้องกลับมาเข้าโรงเรียนใหม่ เพราะสิ่งที่เรียนมาแทบใช้ไม่ได้ ทุกวันนี้มีอาชญากรรมทางเศรษฐกิจ สังคมและการเมืองเกิดขึ้นมากมาย โดยอาศัยเทคโนโลยีเป็นเครื่องมือสำคัญ และมิจฉาชีพเหล่านี้ไม่ได้หลอกแค่ตาสีตาสา แต่หลอกคนทุกเพศ ทุกวัยหรือแม้กระทั่งคนมีการศึกษาระดับสูงๆ ก็โดนหลอกมาไม่น้อย การที่ อว.จัดสรรทุนการศึกษาด้านวิทยาศาสตร์และเทคโนโลยีให้แก่ สตช. ในครั้งนี้ เพื่อพัฒนาข้าราชการตำรวจให้มีความรู้ความสามารถด้านคอมพิวเตอร์และเทคโนโลยี เสริมสร้างประสิทธิภาพในการป้องกันปราบปรามและการสืบสวนสอบสวนอาชญากรรมทางเทคโนโลยี คอมพิวเตอร์ และความมั่นคงปลอดภัยทางไซเบอร์ ให้ทันต่อรูปแบบอาชญากรรมที่เปลี่ยนแปลงอย่างรวดเร็ว รวมทั้งการศึกษาและวิจัยเทคโนโลยีสมัยใหม่ เพื่อนำมาช่วยในการปฏิบัติงานของข้าราชการตำรวจให้มีประสิทธิภาพในการป้องกันปราบปรามอาชญากรรมมากยิ่งขึ้น โดยเราจะส่งไปศึกษาต่อในระดับปริญญาโท ในประเทศที่มีวิทยาการทางด้านนี้ดีที่สุดในโลก เช่น สหรัฐอเมริกา อังกฤษ และจีน เป็นต้น โดยจะเริ่มตั้งแต่ปีการศึกษา 2565 ถึง 2567 ปีละ 4 ทุน รวมทั้งหมด 12 ทุน
“ความสำคัญของการให้ทุนไม่ใช่แค่ไปเรียนวิชาการ แต่ผู้รับทุนต้องสามารถทำหน้าที่เสมือนหน่วยข่าวกรอง (Intelligence Unit) ของประเทศไทยในต่างประเทศ เพื่อกลับมาเป็นกำลังสำคัญของชาติ มาช่วยเหลือพี่น้องประชาชน อว.ยินดีให้การสนับสนุน สตช. ในทุกด้าน เพราะความสำเร็จของ สตช.คือความสำเร็จของรัฐบาล และเป็นความสำเร็จของส่วนรวม” ศ(พิเศษ) ดร.เอนก กล่าว
ด้าน พล.ต.อ.สุวัฒน์ ผบ.ตร. กล่าวว่า ตนมีนโยบายที่ต้องการพัฒนาความรู้ทางเทคโนโลยีให้กับข้าราช การตำรวจ เพื่อการสืบสวน พิสูจน์ตัวตนอาชญากรทางเทคโนโลยี พัฒนาอุปกรณ์การทำงาน รวมถึงการให้ทุนการศึกษากับผู้ปฏิบัติงานที่มีความสามารถไปศึกษาต่อ เพื่อนำความรู้ที่ได้รับกลับมาใช้ทำงาน เนื่องจากปัจจุบันรูปแบบของการก่อเหตุอาชญากรรมมีความรุนแรง รวมถึงแผนประทุษกรรมที่ซับซ้อนเปลี่ยนแปลงไปจากเดิม มีการนำเอาเทคโนโลยีมาใช้เป็นช่องทางในการก่อเหตุอาชญากรรม ทำให้มีผู้หลงเชื่อและตกเป็นเหยื่อจำนวนมาก สตช.ได้ตระหนักถึงความสำคัญของปัญหาดังกล่าว แต่ยังขาดแคลนบุคลากรที่มีความรู้ ความสามารถในด้านนี้ จึงได้บูรณาการความร่วมมือ และประสานงานกับ อว. ในการจัดสรรทุนการศึกษาให้กับ สตช. เพื่อเสริมสร้างศักยภาพของข้าราชการตำรวจให้มีความรู้เกี่ยวกับวิทยาศาสตร์ เทคโนโลยีและนวัตกรรมต่างๆ สามารถนำมาปรับใช้ทั้งด้านการสืบสวนสอบสวนคดีอาชญากรรม รวมถึงนำมาประยุกต์ใช้กับการบริหารงานตำรวจในด้านอื่นๆ เพื่อให้ทันต่อการเปลี่ยนแปลงของโลก
วันพฤหัสบดีที่ 4 พฤศจิกายน 2564
นายกฯ หารือรัฐมนตรีว่าการกระทรวงการต่างประเทศ สปป. ลาว ผลักดันความร่วมมือด้านสาธารณสุข และความร่วมมือ-เชื่อมโยงตามแนวชายแดน
นายกฯ หารือรัฐมนตรีว่าการกระทรวงการต่างประเทศ สปป. ลาว ผลักดันความร่วมมือด้านสาธารณสุข และความร่วมมือ-เชื่อมโยงตามแนวชายแดน
วันนี้ (4 พ.ย. 2564) เวลา 14.30 ณ ห้องสีงาช้าง ตึกไทยคู่ฟ้า ทำเนียบรัฐบาล นายสะเหลิมไซ กมมะสิด (H.E. Mr. Saleumxay Kommasith) รัฐมนตรีว่าการกระทรวงการต่างประเทศ สาธารณรัฐประชาธิปไตยประชาชนลาว เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในโอกาสเยือนไทยเพื่อเข้าร่วมการประชุมคณะกรรมาธิการร่วม (Joint Commission: JC) ว่าด้วยความร่วมมือทวิภาคีไทย - ลาว ครั้งที่ 22 โดยนายธนกร วังบุญคงชนะ โฆษกประจำสำนักนายกรัฐมนตรี เปิดเผยถึงสาระสำคัญของการหารือ ดังนี้
นายกรัฐมนตรีกล่าวต้อนรับรัฐมนตรีว่าการกระทรวงการต่างประเทศ สปป. ลาว เยือนประเทศไทยอีกครั้ง ในโอกาสเข้าร่วมการประชุมคณะกรรมาธิการร่วมว่าด้วยความร่วมมือทวิภาคีไทย - ลาว ครั้งที่ 22 ชื่นชมการจัดการประชุมที่สำเร็จลุล่วงด้วยดี และบรรลุวัตถุประสงค์ของการฟื้นฟูความร่วมมืออย่างแนบแน่น โอกาสนี้ นายกรัฐมนตรีได้ฝากความปรารถนาดีไปยังนายทองลุน สีสุลิด ประธานประเทศ และนายพันคำ วิพาวัน นายกรัฐมนตรี สปป.ลาว พร้อม หวังว่าจะได้มีโอกาสพบปะหารือกัน ภายหลังสถานการณ์โรคโควิด-19 คลี่คลาย
รัฐมนตรีกระทรวงการต่างประเทศ สปป. ลาว รู้สึกยินดีที่ได้เดินทางมาเยือนไทยในครั้งนี้ โดยไทย-สปป.ลาว มีความสัมพันธ์ที่ใกล้ชิด และมีความร่วมมือในทุกมิติ ประชาชนมีความเข้าใจอันดีต่อกัน อย่างไรก็ตาม เนื่องจากสถานการณ์ของโรคโควิด-19 ที่ยังคงมีการแพร่ระบาดอย่างต่อเนื่อง ทำให้การไปมาหาสู่ลดลง จึงหวังว่าเมื่อสถานการณ์โรคโควิด-19 คลี่คลาย ทั้งสองฝ่ายจะยังคงสานต่อความร่วมมือที่เป็นประโยชน์ต่อประชาชนของทั้งสองประเทศต่อไป โดยเฉพาะความร่วมมือด้านสาธารณสุข ความร่วมมือเรื่องการลงทุนในโครงสร้างพื้นฐาน และความร่วมมือตามแนวชายแดน
สำหรับการประชุมคณะกรรมาธิการร่วมว่าด้วยความร่วมมือทวิภาคีไทย - ลาว ครั้งที่ 22 รัฐมนตรีว่าการกระทรวงการต่างประเทศ สปป. ลาว กล่าวว่า รัฐมนตรีว่าการกระทรวงการต่างประเทศทั้งสองฝ่ายต่างยินดีที่ได้หารือกันในรอบ 3 ปี โดยได้มีการทบทวนความร่วมมือในช่วงที่ผ่านมา ที่ซึ่งแม้จะมีอุปสรรคจากสถานการณ์ของโรคโควิด-19 แต่ไทยและ สปป.ลาว ต่างเกื้อกูลและอำนวยความสะดวกซึ่งกันและกันมาโดยเสมอ สำหรับความร่วมมือในอนาคตนั้น สปป.ลาว ประสงค์เพิ่มพูนความร่วมมือกับไทยทางด้านการท่องเที่ยว การเชื่อมโยงระบบราง การเชื่อมโยงทางการค้าไปสู่ประเทศอื่นๆ การค้าและการลงทุนตามแนวชายแดน และความร่วมมือด้านสาธารณสุข โดยเฉพาะการฉีดวัคซีนป้องกันโรคโควิด-19
นายกรัฐมนตรียินดีสนับสนุนความร่วมมือในสาขาที่ทั้งสองฝ่ายได้ผลประโยชน์ร่วมกัน ทั้งความร่วมมือตามแนวชายแดน โดยป้องกันการลักลอบข้ามแดนผิดกฎหมาย และขอให้ใช้กลไกความร่วมมือตามแนวชายแดนในระดับเจ้าหน้าที่อย่างใกล้ชิด ความร่วมมือเพื่อฟื้นฟูทางเศรษฐกิจ ผ่านการส่งเสริมการค้าชายแดน โดยกลับมาเปิดจุดผ่านแดนที่ถูกปิดไปชั่วคราว ควบคู่ไปกับการรักษาความปลอดภัยทางด้านสาธารณสุข โดยจะให้ผู้ว่าราชการจังหวัดและเจ้าแขวงชายแดนหารือกันในรายละเอียด รวมทั้งความร่วมมือในการเชื่อมโยงกฎระเบียบและมาตรฐานต่าง ๆ ซึ่งจะช่วยอำนวยความสะดวกด้านการค้า การลงทุน และการขนส่งระหว่างกันให้มากยิ่งขึ้น
วันอังคารที่ 4 มกราคม 2565
ครม.เห็นชอบร่างความตกลงฉบับใหม่ระหว่างรัฐบาลแคนาดาและรัฐบาลไทยว่าด้วยการขนส่งทางอากาศ สร้างผลดีต่ออุตสาหกรรมการท่องเที่ยว การค้า และบริการ
ครม.เห็นชอบร่างความตกลงฉบับใหม่ระหว่างรัฐบาลแคนาดาและรัฐบาลไทยว่าด้วยการขนส่งทางอากาศ สร้างผลดีต่ออุตสาหกรรมการท่องเที่ยว การค้า และบริการ
วันที่ 4 มกราคม 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า คณะรัฐมนตรี(ครม.)รับทราบบันทึกข้อตกลงระหว่างไทย-แคนาดา และให้ความเห็นชอบร่างความตกลงฉบับใหม่ระหว่างรัฐบาลแคนาดาและรัฐบาลไทยว่าด้วยการขนส่งทางอากาศ โดยร่างความตกลงฯฉบับใหม่ มีเนื้อหาส่วนใหญ่เป็นไปตามที่องค์การการบินพลเรือนระหว่างประเทศแนะนำและสอดคล้องกับร่างความตกลงฯฉบับมาตรฐานไทย โดยมีการปรับปรุง เช่น ให้อำนาจแก่เจ้าหน้าที่การเดินอากาศของทั้งสองฝ่าย ในการตรวจสอบอากาศยานและเอกสารต่างๆ เพื่อสร้างความเชื่อมั่นและรักษาระดับมาตรฐานความปลอดภัยให้คงอยู่อย่างต่อเนื่อง
นอกจากนี้ ในส่วนของการรักษาความปลอดภัยด้านการบิน คู่ภาคีจะรับรองว่ามีการบังคับใช้มาตรการรักษาความปลอดภัยของอากาศยานที่เพียงพอและจะให้ความช่วยเหลือทั้งหมดที่จำเป็นต่อกันเพื่อป้องกันการกระทำอันมิชอบด้วยกฎหมายและการคุกคามอื่นใดต่อการรักษาความปลอดภัยของการบินพลเรือน รวมถึงให้อำนาจแก่เจ้าหน้าที่การเดินอากาศของแต่ละฝ่ายสามารถประเมินมาตรการรักษาความปลอดภัยต่อผู้ให้บริการอากาศยานของอีกฝ่ายหนึ่งได้ ส่วนเรื่องราคา และข้อกำหนดและเงื่อนไขทั่วไปของการขนส่งนั้น สายการบินที่กำหนดสามารถกำหนดราคาค่าขนส่งตามบริการที่ได้ตกลงกันซึ่งจะเป็นไปตามกลไกตลาด โดยไม่ต้องยื่นราคาค่าขนส่งต่อเจ้าหน้าที่การเดินอากาศ เว้นแต่มีการร้องขอให้เปิดเผยการเข้าถึงข้อมูลเกี่ยวกับราคาค่าขนส่งแก่เจ้าหน้าที่การเดินอากาศ
สำหรับการใช้ท่าอากาศยานและสิ่งอำนวยความสะดวกด้านการบินและบริการ ให้สายการบินของภาคีอีกฝ่ายใช้ท่าอากาศยาน เส้นทางบิน การควบคุมจราจรทางอากาศ และการบริการเดินอากาศ การรักษาความปลอดภัยด้านการบิน และสิ่งอำนวยความสะดวก และบริการอื่นๆที่เกี่ยวข้องโดยไม่เลือกปฏิบัติ ส่วนการมีผลบังคับใช้ของความตกลงฯฉบับใหม่ จะมีผลใช้บังคับในวันที่ของหนังสือทางการทูตฉบับสุดท้าย ซึ่งคู่ภาคีได้แจ้งระหว่างกันไว้ว่าได้ดำเนินการตามกระบวนการภายในที่จำเป็นทั้งหมดเพื่อให้ความตกลงฯ ฉบับใหม่มีผลใช้บังคับแล้ว และจะมีผลให้ความตกลงฯฉบับเดิมสิ้นสุดลง
ขณะที่ประโยชน์ที่จะได้รับจากการปรับปรุงข้อบท และสิทธิการบินต่างๆตามความตกลงฯฉบับใหม่และบันทึกข้อตกลงฯ เป็นการเปิดโอกาสให้สายการบินที่กำหนดของทั้งสองฝ่ายสามารถขยายบริการและเครือข่ายการบินเพิ่มมากขึ้น และเพิ่มความยืดหยุ่นให้กับสายการบินในการวางแผนการให้บริการ เป็นการส่งเสริมการเดินทางของผู้โดยสารและการขนส่งสินค้า และส่งผลดีต่ออุตสาหกรรมการท่องเที่ยว การค้า และบริการระหว่างประเทศของทั้งสองประเทศต่อไป
------------------------------------
วันพุธที่ 5 มกราคม 2565
มาตรการชอปดีมีคืน ปี 2565
วันพุธที่ 5 มกราคม 2565
ต่อจากนี้ไป ขอเชิญรับฟังไทยคู่ฟ้า ค่ะ
เริ่มแล้วสำหรับมาตรการชอปดีมีคืน ปี 2565 เพื่อกระตุ้นเศรษฐกิจอย่างต่อเนื่อง โดยประชาชนผู้มีหน้าที่เสียภาษีเงินได้บุคคลธรรมดาสามารถนำค่าใช้จ่ายจากการซื้อสินค้าและบริการจากร้านที่จดทะเบียนภาษีมูลค่าเพิ่ม หนังสือ e-book และสินค้า OTOP ระหว่างวันที่ 1 ม.ค.- 15 ก.พ.2565 ไปหักลดหย่อนภาษีเงินได้บุคคลธรรมดาสำหรับปีภาษี 2565 ซึ่งจะยื่นแบบชำระในช่วงต้นปี 2566 ได้ตามจำนวนที่จ่ายจริงสูงสุดไม่เกิน 30,000 บาท ทั้งนี้ ได้เปิดโอกาสให้ผู้ที่เคยเข้าร่วมโครงการคนละครึ่งสามารถใช้สิทธิตามมาตรการชอปดีมีคืน ปี 2565 ได้ และไม่กระทบต่อสิทธิในการเข้าร่วมโครงการคนละครึ่งระยะถัดไป
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันศุกร์ที่ 5 พฤศจิกายน 2564
โฆษกรัฐบาลเผย “นายก” กำชับฝ่ายความมั่นคงจับกุมแรงงานต่างด้าวลักลอบเข้าประเทศผิดกฎหมาย ควบคู่มาตรการป้องกันและควบคุมโรค Covid-19  มอบหมาย ก.แรงงาน หาแนวทางเพิ่มแรงงานในระบบ
โฆษกรัฐบาลเผย “นายก” กำชับฝ่ายความมั่นคงจับกุมแรงงานต่างด้าวลักลอบเข้าประเทศผิดกฎหมาย ควบคู่มาตรการป้องกันและควบคุมโรค Covid-19  มอบหมาย ก.แรงงาน หาแนวทางเพิ่มแรงงานในระบบ ในภาคอุตสาหกรรมและการบริการ รองรับการเปิดประเทศของรัฐบาล
ายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กำชับผู้ว่าราชการจังหวัดตามแนวชายแดน เจ้าหน้าที่ฝ่ายความมั่นคงทั้ง ตำรวจ ทหาร ฝ่ายปกครอง เพิ่มความเข้มงวด เฝ้าระวัง สกัดกั้นขบวนการขนย้าย ค้าแรงงานต่างด้าวที่แอบลักลอบเข้าประเทศไทยตามแนวชายแดนโดยผิดกฎหมาย หลังพบการรายงานการจับกุมการลักลอบขนย้ายแรงงานเถื่อนผ่านชายแดนมีความถี่มากขึ้น โดยให้เจ้าหน้าที่ฝ่ายความมั่นคงบังคับใช้กฎหมายอย่างเข้มงวด เพิ่มมาตรการป้องกันและแก้ไขปัญหาอาชญากรรมทุกประเภท ทั้งการลักลอบเข้าเมืองผิดกฎหมาย การค้าอาวุธเถื่อนและยาเสพติด ควบคู่ไปกับมาตรการป้องกันและควบคุมโรค Covid-19 บริเวณชายแดน รวมทั้งใช้กลไก ศูนย์สั่งการชายแดนไทยกับประเทศเพื่อนบ้านจังหวัด ผ่านผู้ว่าราชการจังหวัดบูรณาการการทำงาน ร่วมกันและนำเทคโนโลยีมาใช้เชื่อมโยงกันอย่างเป็นระบบ และให้สถานที่กักกัน (OQ) ให้เพียงพอเพี่อรองรับการลักลอบข้ามแดนที่มากขึ้น เพื่อป้องกันการแพร่ระบาดของ Covid-19 อย่างมีประสิทธิภาพ
โฆษกประจำสำนักนายกรัฐมนตรี กล่าวว่า สำหรับการจับกุมการลักลอบขนย้ายแรงงานเถื่อนผ่านชายแดนหลายคดีในรอบสัปดาห์ที่ผ่านมา เช่นวันที่ 3 พ.ย. 64 เจ้าหน้าที่จับกุมกลุ่มบุคคลต่างด้าวสัญชาติเมียนมา จำนวน 17 คน ที่บริเวณจุดตรวจ ต.แม่งอน อ.ฝาง จ.เชียงใหม่ วันเดียวกันในพื้นที่อ่างเก็บน้ำห้วยงู บ.ห้วยหมากเลี่ยม ต.ม่อนปิ่น อ.ฝาง จ.เชียงใหม่ พบผู้ลักลอบเข้าเมืองโดยผิดกฎหมาย สัญชาติเมียนมา 19 คน และเมี่อวันที่ 31 ตุลาคมที่ผ่านมา ได้จับกุมชาวเมียนมา บริเวณช่องทางธรรมชาติช่องสิบศพ อ.เมืองประจวบคีรีขันธ์ ได้ 45 คน เบื้องต้นเจ้าหน้าที่ทำการตรวจคัดกรองโควิด -19 ตามมาตรการเฝ้าระวัง ก่อนนำตัวส่งเจ้าหน้าที่ ตม. เพื่อดำเนินการตามขั้นตอนกฎหมายต่อไป
“นายกรัฐมนตรีสั่งขยายผลขบวนการนำพาแรงงานเถื่อนข้ามพรมแดน เร่งสืบสวนผู้อยู่เบื้องหลังเพื่อขยายผลจับกุมเครือข่ายแรงงานข้ามชาติผิดกฎหมาย พร้อมกระทรวงแรงงาน เร่งหารือแนวทางแก้ไขปัญหาขาดแคลนแรงงานในภาพอุตสาหกรรมด้วย เพื่อให้เกิดการนำเข้า แรงงานอย่างถูกกฏหมาย รองรับความต้องการของภาคการผลิตและบริการไทยที่ขยายตัวต่อเนื่อง จากความสำเร็จในการเดินหน้าการเปิดประเทศเพิ่มมากขึ้นของรัฐบาล” นายธนกร กล่าว
วันพุธที่ 19 มกราคม 2565
ก.แรงงาน ตั้งศูนย์ CI 5 แห่ง สำหรับอนุญาตให้แรงงานเมียนมา "อยู่ในราชอาณาจักร - ทำงาน - ออกเอกสารรับรองบุคคล" ตั้งแต่วันนี้ - 1 ส.ค. 65
.....
กระทรวงแรงงาน สำนักงานตรวจคนเข้าเมือง ร่วมกับทางการเมียนมาตั้งศูนย์พิจารณาอนุญาตให้อยู่ในราชอาณาจักร อนุญาตให้ทำงาน และออกเอกสารรับรองบุคคล (Certificate of identity: CI) 5 แห่ง สำหรับแรงงานเมียนมา ดังนี้
.
จ.ชลบุรี ณ ตลาดสยามนินจา ต.หนองหงษ์ อ.พานทอง
จ.เชียงใหม่ ณ หมู่ 4 ต.ท่าศาลา อ.เมืองเชียงใหม่
จ.ระนอง ณ หมู่ 1 ต.ปากน้ำ อ.เมืองระนอง
จ.สมุทรปราการ ณ หมู่ 9 ซ.สุขสวัสดิ์ 74 อ.พระประแดง
จ.สมุทรสาคร ณ บริษัท มหาชัย ออโต้ เพ้นท์ จำกัด ถ.เศรษฐกิจ 1 ต.ท่าทราย อ.เมืองสมุทรสาคร
.
เริ่มให้บริการตั้งแต่วันนี้ - 1 ส.ค. 65 เปิดทำการวันจันทร์ - วันเสาร์ หยุดวันอาทิตย์ และวันหยุดนักขัตฤกษ์ (ฝ่ายไทย) กำหนดจำนวนผู้มาใช้บริการที่ 450 - 500 คน/วัน หรือเป็นไปตามมาตรการควบคุมโรคแต่ละจังหวัด
.
มาตรการดังกล่าวจะทำให้แรงงานเมียนมามีเอกสารรับรองบุคคล (Certificate of identity: CI) และดำเนินการขอตรวจลงตราอนุญาตให้อยู่และทำงานในประเทศไทยต่อไปได้อย่างถูกกฎหมาย ซึ่งจะส่งผลดีโดยตรงกับนายจ้าง/สถานประกอบการที่ใช้แรงงานต่าวด้าว
.
อ่านเพิ่มเติม คลิกhttps://www.thaigov.go.th/news/contents/details/50433
#ไทยคู่ฟ้า#ร่วมต้านโควิด19
-------------------
วันศุกร์ที่ 27 สิงหาคม 2564
สธ. เชิญชวนหญิงตั้งครรภ์อายุครรภ์ 12 สัปดาห์ขึ้นไป ฉีดวัคซีนโควิด 19
กระทรวงสาธารณสุข เชิญชวนหญิงตั้งครรภ์อายุครรภ์ 12 สัปดาห์ขึ้นไปเข้ารับการฉีดวัคซีนป้องกันโควิด 19 ลดป่วยรุนแรง ลดเสียชีวิต ย้ำสถานพยาบาลปฏิบัติตามแนวปฏิบัติในการดูแลรักษาหญิงตั้งครรภ์ที่ติดเชื้อโควิด 19 ทุกราย
กระทรวงสาธารณสุข เชิญชวนหญิงตั้งครรภ์อายุครรภ์12 สัปดาห์ขึ้นไปเข้ารับการฉีดวัคซีนป้องกันโควิด 19ลดป่วยรุนแรง ลดเสียชีวิต ย้ำสถานพยาบาลปฏิบัติตามแนวปฏิบัติในการดูแลรักษาหญิงตั้งครรภ์ที่ติดเชื้อโควิด 19 ทุกราย หากพบการปฏิเสธแจ้งสายด่วนกรมสนับสนุนบริการสุขภาพ 1462
วันนี้ (27 สิงหาคม 2564) ที่สำนักงานปลัดกระทรวงสาธารณสุข จ.นนทบุรี นายแพทย์โสภณ เมฆธน ผู้ช่วยรัฐมนตรีประจำกระทรวงสาธารณสุข ให้สัมภาษณ์ว่า ได้รับมอบหมายจากรองนายกรัฐมนตรีและรัฐมนตรีว่าการกระทรวงสาธารณสุข ให้เป็นตัวแทนรับหนังสือจากมูลนิธิหญิงชายก้าวไกล และมูลนิธิเด็ก เยาวชนและครอบครัว ร่วมกับกลุ่มสหภาพแรงงานย่านรังสิตและใกล้เคียง กรณีความปลอดภัยกลุ่มหญิงตั้งครรภ์ในสถานการณ์โควิด 19 ซึ่งกระทรวงสาธารณสุขเห็นด้วยกับข้อเสนอของมูลนิธิฯ และให้ความสำคัญกับกลุ่มหญิงตั้งครรภ์ เนื่องจากมีรายงานพบการติดเชื้อโควิด 19 เพิ่มมากขึ้น เสียชีวิตมากกว่าปกติ 2.5 เท่า ยืนยันว่าไม่มีการปฏิเสธการรักษา รวมทั้งมีนโยบายเร่งฉีดวัคซีนในกลุ่มหญิงตั้งครรภ์อายุครรภ์ 12 สัปดาห์ขึ้นไปทุกคน ซึ่งขณะนี้ฉีดได้เพียงร้อยละ 3-4 จากความกังวลเรื่องความปลอดภัยของวัคซีนต่อลูกในครรภ์ จึงขอความร่วมมือมูลนิธิฯ ช่วยประชาสัมพันธ์ สร้างความเข้าใจเชิญชวนหญิงตั้งครรภ์มารับการฉีดวัคซีน
นายแพทย์โสภณกล่าวต่อว่า ในการรักษาหญิงตั้งครรภ์ที่ติดเชื้อโควิด กระทรวงสาธารณสุขได้กำหนดแนวปฏิบัติให้สถานพยาบาลทำคลอดและรักษาหญิงมีครรภ์ที่ติดเชื้อโควิด 19 ทุกราย และใช้ยาเรมเดซิเวียร์ในการรักษา ซึ่งได้สั่งซื้อเพิ่มและกระจายไปยังพื้นที่ต่างๆ ทั่วประเทศแล้ว ทั้งนี้ หากพบสถานพยาบาลปฏิเสธการรักษา สามารถร้องเรียนได้ที่ สายด่วนกรมสนับสนุนบริการสุขภาพ 1462
“หญิงตั้งครรภ์ที่ติดเชื้อโควิด 19 ถือเป็นผู้ป่วยฉุกเฉินตามกฎหมาย สถานพยาบาลต้องให้การดูแลรักษาพยาบาล อย่างเต็มกำลังความสามารถ หากเกินศักยภาพต้องมีการประสานและส่งต่ออย่างเหมาะสม เพื่อให้เกิดการรักษาพยาบาลให้ดีที่สุด ” นายแพทย์โสภณกล่าว
สำหรับสถานประกอบการ/โรงงาน ได้มีการออกแนวทางป้องกันควบคุมโรค เช่น มาตรการBubble and seal การฉีดวัคซีนให้พนักงาน การตรวจคัดกรอง เป็นต้น และประสานหน่วยงานที่เกี่ยวข้อง โดยมีคณะกรรมการโรคติดต่อจังหวัดบริหารจัดการและให้การดูแลช่วยเหลือ พร้อมเสนอให้หญิงตั้งครรภ์ทำงานที่บ้าน (Work From Home) เพื่อลดการรับเชื้อ
******************************** 27 สิงหาคม 2564
วันศุกร์ที่ 5 สิงหาคม 2565
6 เดือนแรกปี 65 แบงก์รัฐผนึกพลังช่วยเหลือลูกค้าจาก COVID-19 รวมกว่า 6.8 ล้านราย วงเงินรวม 1.35 ล้านล้านบาท
ผลการดำเนินงานให้ความช่วยเหลือผู้ที่ได้รับผลกระทบด้านรายได้จากสถานการณ์โควิด-19 ในปี 2565 ของสถาบันการเงินเฉพาะกิจทั้ง 6 แห่ง มีจำนวนของลูกค้าที่ได้รับความช่วยเหลือแล้วถึง 6,887,638 ราย คิดเป็นวงเงินสินเชื่อรวม 1,352,588 ล้านบาท
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) ในฐานะประธานกรรมการสมาคมสถาบันการเงินของรัฐ เปิดเผยถึงผลการดำเนินงานด้านการให้ความช่วยเหลือลูกค้า ประชาชน และผู้ประกอบการที่ได้รับผลกระทบด้านรายได้จากสถานการณ์โควิด-19 ในปี 2565 ของสถาบันการเงินเฉพาะกิจทั้ง 6 แห่ง ประกอบด้วย 1.ธนาคารอาคารสงเคราะห์ (ธอส.) 2.ธนาคารออมสิน 3.ธนาคารเพื่อการเกษตรและสหกรณ์การเกษตร (ธ.ก.ส.) 4.ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) 5.ธนาคารเพื่อการส่งออกและนำเข้าแห่งประเทศไทย (ธสน.) และ 6.ธนาคารอิสลามแห่งประเทศไทย (ธอท.) ว่า ณ วันที่ 30 มิถุนายน 2565 สถาบันการเงินของรัฐทุกแห่งยังคงมีบทบาทสำคัญในการร่วมมือกับรัฐบาล และธนาคารแห่งประเทศไทย (ธปท.) ให้ความช่วยเหลือด้วยการลดภาระทางด้านการเงิน เพิ่มสภาพคล่อง และปรับโครงสร้างหนี้ให้กับประชาชน ผู้ประกอบการ และภาคธุรกิจ ผ่านมาตรการต่าง ๆ โดยมีจำนวนของลูกค้าที่ได้รับความช่วยเหลือแล้วถึง 6,887,638 ราย คิดเป็นวงเงินสินเชื่อรวม 1,352,588 ล้านบาท แบ่งเป็นรายละเอียดตามโครงการความช่วยเหลือ ดังนี้
1. โครงการสินเชื่อฟื้นฟู เพื่อช่วยเหลือด้านสภาพคล่องแก่ผู้ประกอบการ มีจำนวนสินเชื่อที่ได้รับอนุมัติแล้ว 44,466 ล้านบาท 17,147 ราย เฉลี่ยอนุมัติสินเชื่อต่อรายอยู่ที่ 2.59 ล้านบาท
2. โครงการพักทรัพย์ พักหนี้ ช่วยเหลือผู้ประกอบการที่ต้องการลดภาระค่าใช้จ่ายจากการกู้ยืมเงิน และให้สามารถกลับมาประกอบธุรกิจเมื่อมีศักยภาพในอนาคต โดยมียอดภาระหนี้ที่ได้รับความช่วยเหลือรวม 3,441 ล้านบาท 53 บัญชี
3. โครงการช่วยเหลือลูกหนี้ ผ่านการปรับโครงสร้างหนี้ จำนวน 958,025 ล้านบาท 2,250,854 บัญชี
4. โครงการให้สินเชื่อเพื่อเสริมสภาพคล่อง มีการอนุมัติสินเชื่อแล้ว 346,656 ล้านบาท 4,590,483 ราย แบ่งเป็น สินเชื่อสำหรับภาคธุรกิจ 280,805 ล้านบาท 89,334 ราย และสินเชื่อสำหรับรายย่อย 65,851 ล้านบาท 4,501,149 ราย
5. โครงการความช่วยเหลือลูกหนี้ ผ่านทางด่วนแก้หนี้ จำนวนผู้เข้าร่วมโครงการทั้งสิ้น 29,101 ราย สามารถให้ความช่วยเหลือแก้ไขหนี้ได้สำเร็จถึง 81.84%
สำหรับแนวทางการดำเนินงานของสถาบันการเงินของรัฐ เพื่อช่วยเหลือลูกค้าในช่วงครึ่งปีหลังของปี 2565 ยืนยันว่าพร้อมพิจารณาตรึงอัตราดอกเบี้ยให้อยู่ในระดับต่ำให้นานที่สุด หรือหากมีความจำเป็นต้องปรับขึ้นตามคณะกรรมการนโยบายการเงิน (กนง.) เพื่อบริหารต้นทุนการดำเนินงาน ก็จะปรับขึ้นดอกเบี้ยเงินกู้ให้น้อยที่สุดเพื่อลดผลกระทบภาระค่าใช้จ่ายของลูกค้า ประชาชน และผู้ประกอบการ พร้อมกับให้ความสำคัญกับการติดตามดูแลให้ความช่วยเหลือกลุ่มผู้มีรายได้น้อยหรือผู้ประกอบการที่อาจยังคงได้รับผลกระทบทางรายได้ และยังไม่สามารถกลับมาประกอบอาชีพหรือดำเนินธุรกิจได้ตามปกติ ผ่านมาตรการต่าง ๆ ที่มีความเหมาะสมกับสถานการณ์ ความเสี่ยง และมีความยืดหยุ่น เพื่อรองรับสถานการณ์ที่อาจมีความไม่แน่นอน จนกว่าจะกลับมามีความเข้มแข็ง ทางรายได้และผ่อนชำระได้ตามปกติต่อไป
สมาคมสถาบันการเงินของรัฐ
โทร. 0-2202-1868 และ 0-2202-1961 และ www.gfa.or.th
วันพุธที่ 1 มิถุนายน 2565
รมต. อนุชา ย้ำ ตั้งแต่ 2 มิย. ซื้อสลาก 80 บาทได้บนแอปเป๋าตัง เผยเดือนกรกฎาคมนี้ มีจุดจำหน่ายโครงการสลาก 80 ครบทุกจังหวัดทั่วประเทศ
สำนักงานสลากกินแบ่งรัฐบาลแถลงต่อผู้สื่อข่าวถึงความคืบหน้ามาตรการแก้ไขปัญหาสลากเกินราคาว่า การดำเนินมาตรการต่างๆ คืบหน้าไปมาก  โดยโครงการจำหน่ายสลากผ่านแพลตฟอร์ม “สลากดิจิทัล” มีตัวแทนจำหน่ายสลากดิจิทัล จำนวน 10,258 ราย
วันนี้ (1 มิถุนายน 2565) เวลา 13.30 น. ณ ห้องประชุมอเนกประสงค์ชั้น 3 อาคารออกรางวัล สำนักงานสลากกินแบ่งรัฐบาล นายอนุชา นาคาศัย รัฐมนตรีประจำสำนักนายกรัฐมนตรี ประธานคณะกรรมการแก้ไขปัญหาผู้ที่ได้รับความเดือดร้อนจากการเสนอขายหรือขายสลากกินแบ่งรัฐบาลในราคาเกินกว่าที่กำหนดในสลากกินแบ่งรัฐบาล แถลงต่อผู้สื่อข่าวถึงความคืบหน้ามาตรการแก้ไขปัญหาสลากเกินราคาว่า การดำเนินมาตรการต่างๆ คืบหน้าไปมาก โดยโครงการจำหน่ายสลากผ่านแพลตฟอร์ม “สลากดิจิทัล” มีตัวแทนจำหน่ายสลากดิจิทัล จำนวน 10,258 ราย และในเบื้องต้นจะมีสลากจำนวน 5,279,500 ฉบับ พร้อมที่จะจำหน่ายในวันพรุ่งนี้ ผ่านแอปเป๋าตัง ซึ่งการจำหน่ายสลากดิจิทัล เป็นการจำหน่ายโดยตัวแทนรายย่อย ที่รับสลากจากสำนักงานสลากฯ โดยตรง สลากทุกใบเป็นของตัวแทนรายย่อย ดังนั้น การจำหน่ายสลากดิจิทัล นอกจากประชาชนผู้ซื้อ จะสามารถซื้อสลากได้ในราคาที่กำหนด คือ 80 บาทแล้ว ยังเป็นการช่วยส่งเสริมอาชีพ ส่งเสริมรายได้ ให้กับตัวแทนรายย่อยอีกด้วย ทั้งนี้ เมื่อชำระค่าสลากเรียบร้อยแล้ว กรรมสิทธิ์ในสลากจะตกเป็นของผู้ซื้อ จะไม่สามารถนำไปซื้อ-ขายได้อีก ถือว่ามีความปลอดภัยและเชื่อถือได้ร้อยเปอร์เซ็นต์ ทั้งในเรื่องกรรมสิทธิ์ และเรื่องการรับเงินรางวัล
รัฐมนตรีประจำสำนักนายกรัฐมนตรี กล่าวต่อไปว่า นอกจากการจำหน่ายสลากผ่านแพลตฟอร์มแล้ว ยังมีความคืบหน้า โครงการจุดจำหน่าย "สลาก 80" ซึ่งขณะนี้เปิดให้บริการแล้ว 362 จุด ใน กทม. ภาคกลาง ภาคตะวันออกเฉียงเหนือ ภาคตะวันออก และได้มีการทำสัญญาตัวแทนจำหน่ายภาคเหนือ และภาคใต้ไปเมื่อสัปดาห์ที่ผ่านมา ดังนั้น ในงวดวันที่ 1 กรกฎาคม 2565 เป็นต้นไป จะมีจุดจำหน่ายสลาก 80 ครบทุกจังหวัด และหลังจากนี้ สำนักงานสลากฯ จะเรียกผู้ขึ้นบัญชีสำรองของแต่ละจังหวัด โดยกำหนดสัดส่วนของจุดจำหน่ายที่เพิ่มเติมในแต่ละจังหวัดตามจำนวนของประชากรในพื้นที่ และให้เพิ่มเติมจุดจำหน่ายในเขต/อำเภอที่มีจำนวนของผู้สมัครที่ได้รับการคัดเลือกลำดับสำรองโดยเรียงลำดับจากมากไปน้อย เพื่อให้มีจุดจำหน่ายสลากครบ 1,000 จุด ทั่วประเทศตามที่สำนักงานสลากฯ ตั้งเป้าหมายไว้
รัฐมนตรีประจำสำนักนายกรัฐมนตรี ยืนยันพร้อมเดินหน้าแก้ไขปัญหาสลากในทุกๆ ด้าน ให้เกิดผลเป็นรูปธรรมอย่างรวดเร็ว ทั้งการตรวจสอบการเบิกสลาก ณ ที่ทำการไปรษณีย์ทั่วประเทศ เพื่อป้องปรามและสำรวจการจำหน่ายสลากของคนขายจริง รวมถึง การหารือในประเด็นที่เกี่ยวข้อง และแนวทางการดำเนินการเพื่อนำไปสู่การแก้ไขปัญหาทั้งในระยะยาว ตลอดจนการพิจารณาแก้ไขกฎหมาย การปรับปรุงบทลงโทษ การนำมาตรการทางแพ่ง อาญา และกฎหมายอื่นๆ มาประกอบการพิจารณา รวมถึงการศึกษาหาสาเหตุที่แท้จริงของปัญหา เพื่อให้ได้ข้อสรุปมาประกอบการแก้ไขปัญหาสลากเกินราคา ร่วมกับมาตรการต่างๆ ของสำนักงานสลากฯ ต่อไป
วันอาทิตย์ที่ 16 มกราคม 2565
ศูนย์เตือนภัยพิบัติแห่งชาติเผย เหตุภูเขาไฟใต้ทะเลทางตอนใต้ของประเทศตองกาปะทุ ไม่กระทบประเทศไทย นายกรัฐมนตรีกำชับกระทรวงการต่างประเทศ สื่อสารสถานทูตไทยในต่างประเทศ
ศูนย์เตือนภัยพิบัติแห่งชาติเผยเหตุภูเขาไฟใต้ทะเลทางตอนใต้ของประเทศตองกาปะทุไม่กระทบประเทศไทย นายกรัฐมนตรีกำชับกระทรวงการต่างประเทศสื่อสารสถานทูตไทยในต่างประเทศให้ข้อมูลและดูแลคนไทยที่อาจได้รับผลกระทบ
วันที่16ม.ค. 2565น.ส.ไตรศุลีไตรสรณกุลรองโฆษกประจำสำนักนายกรัฐมนตรีกล่าวว่าจากกรณีที่ภูเขาไฟใต้ทะเลHunga-Tonga-Hunga-Ha’apaiบริเวณมหาสมุทรแปซิกฟิกตอนใต้ทางด้านตะวันออกของประเทศตองกาเกิดการประทุรุนแรงทำให้เกิดคลื่นสึนามิเข้าพัดชายฝั่งในเมืองนูกูอาโลฟาประเทศตองกาและหลายประเทศรอบแนวมหาสมุทรแปซิฟิกได้มีคำเตือนภัยสึนามินั้น
ล่าสุดศูนย์เตือนภัยพิบัติแห่งชาติกรมป้องกันและบรรเทาสาธารณภัยกระทรวงมหาดไทยได้ประสานหน่วยงานที่เกี่ยวข้องเฝ้าติดตามสถานการณ์อย่างใกล้ชิดและมีรายงานออกมาว่าเหตุการณ์ดังกล่าวได้ก่อให้เกิดคลื่นสึนามิถึงประเทศที่มีรอบแนวมหาสมุทรแปซิฟิกหลายประเทศได้แก่อเมริกันซามัวนิวซีแลนด์เอกวาดอร์เปรูชิลีสหรัฐอเมริกาออสเตรเลียญี่ปุ่นโดยมีคลื่นสูงประมาณ30-60เซนติเมตร
อย่างไรก็ตามจุดที่ภูเขาไฟปะทุได้ห่างจากชายฝั่งของประเทศไทยบริเวณจังหวัดนราธิวาสประมาณ9,500กิโลเมตรเหตุการณ์นี้ไม่ส่งผลกระทบต่อประเทศไทยแต่ศูนย์เตือนภัยพิบัติแห่งชาติก็ได้เฝ้าระวังติดตามสถานการณ์จากทุ่นตรวจวัดสึนามิและข้อมูลจากต่างประเทศตลอด24ชั่วโมงหากมีข้อมูลที่เปลี่ยนแปลงไปจะได้แจ้งให้ประชาชนทราบต่อไป
“รายงานของศูนย์เตือนภัยพิบัติแห่งชาติขณะนี้ยังระบุว่าเหตุการณ์ดังกล่าวไม่ส่งผลกระทบต่อประเทศไทยเนื่องจากมีระยะทางห่างจากชายฝั่งของไทยมากแต่ในการนี้พล.อ.ประยุทธ์จันทร์โอชานายกรัฐมนตรีและรมว.กลาโหมได้กำชับกระทรวงการต่างประเทศให้สื่อสารกับสถานเอกอัครราชทูตไทยในประเทศที่มีชายฝั่งอยู่ในแนวที่อาจได้รับผลกระทบให้ออกประกาศแจ้งเตือนและให้ความช่วยเหลือคนไทยในต่างประเทศที่อาจได้รับผลกระทบจากเหตุการณ์ดังกล่าว”น.ส.ไตรศุลีกล่าว
---------------
วันพฤหัสบดีที่ 2 ธันวาคม 2564
โฆษกฯ รัฐบาล เผย นายกรัฐมนตรีชมสาธารณสุขไทยตอบสนองอย่างรวดเร็ว ปรับมาตรการรับมือ “โอไมครอน” แม้ยังไม่ติดเชื้อภายในประเทศ พร้อม สนับสนุนการลงทุน ดัน GDP ของประเทศเพิ่มขึ้น
โฆษกฯ รัฐบาล เผย นายกรัฐมนตรีชมสาธารณสุขไทยตอบสนองอย่างรวดเร็ว ปรับมาตรการรับมือ “โอไมครอน” แม้ยังไม่ติดเชื้อภายในประเทศ พร้อม สนับสนุนการลงทุน ดัน GDP ของประเทศเพิ่มขึ้น สอดคล้องการทำให้งบประมาณภาครัฐเพิ่มขึ้น
วันที่ 2 ธ.ค. 64 เวลา 11.00 น. ณ สโมสรทหารบก นายธนกร วังบุญคงชนะ โฆษกประจำสำนักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมให้สัมภาษณ์ภายหลังการมอบรางวัลรัฐบาลดิจิทัล “DG Award 2021” ชื่นชมหน่วยงานที่ดูแลด้านสาธารณสุขของไทยที่ควบคุมโรคไวรัสโควิด-19 ในประเทศได้อย่างดี หลังได้รับแจ้งเตือนการระบาดของเชื้อโควิด-19 สายพันธุ์ใหม่ “โอไมครอน” ที่รุนแรง ถึงแม้ว่าจะยังไม่มีรายงานการติดเชื้อในประเทศไทย แต่ได้ปรับมาตรการป้องกันภายในประเทศทันที อย่างไรก็ตาม ปัจจุบันเชื้อสายพันธุ์เก่าก็ยังคงมีการระบาด ดังนั้น ทุกคนต้องระมัดระวังรักษาสุขภาพตนเอง โดยเฉพาะอย่างยิ่งขอให้ประชาชนมั่นใจเข้ารับการฉีดให้มากขึ้น ไม่ควรเห็นว่ามีเชื้อตัวใหม่ระบาดจึงรอวัคซีนตัวใหม่
นายกรัฐมนตรี กล่าวถึงสถานการณ์เศรษฐกิจโดยทั่วไปว่า รัฐบาลต้องการรักษาเศรษฐกิจเดิมให้ได้มากที่สุด พร้อมกับการสร้างเศรษฐกิจใหม่ เพื่อจะพลิกโฉมประเทศไทยให้เดินไปข้างหน้าในโลกยุค New Normal โดยให้ความสำคัญในเรื่องการส่งเสริมการลงทุน ต้องปรับรูปแบบกระบวนการทางกฎหมาย ปรับรูปแบบสิทธิประโยชน์ของ BOI ปรับโครงสร้างภาษีเรื่องการลงทุนในส่วนของกระทรวงการคลัง เพื่อสร้างแรงจูงใจให้มีการลงทุนทั้งในประเทศโดยคนไทยเอง และส่งเสริมธุรกิจข้ามชาติที่จะเข้ามาลงทุนในประเทศไทย รวมถึงผู้ที่มีศักยภาพสูงจากต่างประเทศที่เข้ามาทำงานในประเทศไทยซึ่งจะช่วยให้เศรษฐกิจเดินหน้าได้เร็วขึ้น ยืนยันว่า จะไม่ให้มีผลกระทบกับการทำงานของคนไทยโดยเด็ดขาด เพื่อให้ GDP ของประเทศเพิ่มขึ้น ซึ่งจะได้สอดคล้องกับการทำให้งบประมาณภาครัฐเพิ่มขึ้น และจะต้องวางแผนลดการขาดดุลให้มากที่สุดเพื่อเอื้อต่อการลงทุน ทั้งนี้ มีหลายประเทศที่มีความสนใจจะเข้ามาลงทุนในประเทศไทย จากศักยภาพของไทยที่มีอยู่แล้ว ไม่ควรทำลายศักยภาพของประเทศลงด้วยปัญหาการทำลายความสงบเรียบร้อยภายในประเทศ ต้องพัฒนาทั้งหมดไปสู่ความทันสมัย โดยเฉพาะด้านการเกษตร การพาณิชย์ การลงทุนในธุรกิจใหม่ หรืออุตสาหกรรมใหม่ ที่จะเกิดขึ้นในหลาย ๆ พื้นที่ด้วย
-------------------------
วันพฤหัสบดีที่ 15 กรกฎาคม 2564
ผู้ช่วยรัฐมนตรีประจำกระทรวงยุติธรรม เข้าร่วมการประชุมคณะกรรมการยุทธศาสตร์ด้านการพัฒนาจังหวัดชายแดนภาคใต้ (กพต.) ครั้งที่ ๒/๒๕๖๔ ผ่านระบบการประชุมทางไกล (Video Conference)
ผู้ช่วยรัฐมนตรีประจำกระทรวงยุติธรรม เข้าร่วมการประชุมคณะกรรมการยุทธศาสตร์ด้านการพัฒนาจังหวัดชายแดนภาคใต้ (กพต.) ครั้งที่ ๒/๒๕๖๔ ผ่านระบบการประชุมทางไกล (Video Conference)
ในวันพฤหัสบดีที่ ๑๕ กรกฎาคม ๒๕๖๔ เวลา ๑๐.๐๐ น. ณ ห้องประชุม ๑๐๘ อรรถไกวัลวที ชั้น ๑ อาคารสำนักงานปลัดสำนักนายกรัฐมนตรี ทำเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการยุทธศาสตร์ด้านการพัฒนาจังหวัดชายแดนภาคใต้ (กพต.) ครั้งที่ ๒/๒๕๖๔ โดยมี นางสาวณัฐธ์ภัสส์ ยงใจยุทธ ผู้ช่วยรัฐมนตรีประจำกระทรวงยุติธรรม เข้าร่วมการประชุมดังกล่าวผ่านระบบการประชุมทางไกล (Video Conference)
ที่ประชุมได้พิจารณาการขยายผลโครงการเดินสำรวจออกโฉนดที่ดินเพื่อเสริมสร้างความมั่นคงในพื้นที่จังหวัดชายแดนภาคใต้ ประจำปีงบประมาณ พ.ศ. ๒๕๖๕ – ๒๕๗๐ การขออนุมัติหลักการโครงการแก้ไขปัญหาสุขภาวะและภาวะโภชนาการต่ำของเด็กเล็กในพื้นที่จังหวัดชายแดนภาคใต้ ประจำปีงบประมาณ พ.ศ. ๒๕๖๕ – ๒๕๖๘ การขออนุมัติหลักการและกรอบวงเงินโครงการเมืองปศุสัตว์ภายใต้กรอบระเบียงเศรษฐกิจฮาลาลจังหวัดชายแดนภาคใต้ ตลอดจนการพิจารณาแต่งตั้งคณะอนุกรรมการพิจารณากลั่นกรองร่างยุทธศาสตร์ด้านการพัฒนาจังหวัดชายแดนภาคใต้ ตามมาตรา ๙ แห่งพระราชบัญญัติการบริหารราชการจังหวัดชายแดนภาคใต้ พ.ศ. ๒๕๕๓
วันพุธที่ 1 ธันวาคม 2564
ก.อุตฯ เปิดตัวระบบติดตามรถขนส่งกากอันตราย (E-Fully Manifest)
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการแถลงข่าว เปิดตัวระบบติดตามรถขนส่งกากอันตราย (E-Fully Manifest)
ก.อุตฯ เปิดตัวระบบติดตามรถขนส่งกากอันตราย (E-Fully Manifest)
วันนี้ (1 ธันวาคม 2564) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการแถลงข่าว เปิดตัวระบบติดตามรถขนส่งกากอันตราย (E-Fully Manifest) เพื่อลดปัญหาการลักลอบทิ้งกากซ้ำซาก ซึ่งระบบบริหารจัดการการกำกับการขนส่งกากอุตสาหกรรมแบบครบวงจร สามารถใช้ติดตามรถขนกากอุตสาหกรรมอันตรายออกนอกโรงงานแบบทันที และตลอดเวลา ทำให้เจ้าหน้าที่สามารถกำกับดูแล ตรวจสอบ สั่งการ และดำเนินคดีกับโรงงานที่ไม่ปฏิบัติตามกฎหมายอย่างได้อย่างรวดเร็ว โดยมี นายวันชัย พนมชัย อธิบดีกรมโรงงานอุตสาหกรรม เป็นผู้กล่าวรายงาน มีนายภานุวัฒน์ ตริยางกูรศรี รองปลัดกระทรวงอุตสาหกรรมและผู้บริหารกรมโรงงานอุตสาหกรรมเข้าร่วมเป็นเกียรติ ณ ห้องโถงกลาง ชั้น 1 อาคารกรมโรงงานอุตสาหกรรม
#ระบบติดตามรถขนส่งกากอันตราย (E-Fully Manifest)
#กระทรวงอุตสาหกรรม
#prindustry
#กรมโรงงานอุตสาหกรรม
วันพุธที่ 1 กันยายน 2564
"พิธีลงนามบันทึกความเข้าใจ ระหว่าง ราชวิทยาลัยจุฬาภรณ์ กับ สำนักงานปลัดกระทรวงกลาโหม ในวันอังคารที่ 31 สิงหาคม 2564"
ในรูปแบบเสมือนจริง (Virtual MOU Signing Ceremony) ผ่านระบบ Zoom Meeting
วันศุกร์ที่ 27 สิงหาคม 2564
ธ.ก.ส.ได้คะแนนการประเมินความโปร่งใสและคุณธรรม (ITA) ระดับดีเยี่ยม ต่อเนื่อง 7 ปี
ธ.ก.ส.คว้าคะแนน 96.77 (ระดับดีเยี่ยม : AA) จากการประเมินคุณธรรมและความโปร่งใสในการดำเนินงานของหน่วยงานภาครัฐ ประจำปีงบประมาณ 2564 จากสำนักงาน ป.ป.ช.
ธ.ก.ส.คว้าคะแนน 96.77 (ระดับดีเยี่ยม : AA) จากการประเมินคุณธรรมและความโปร่งใสในการดำเนินงานของหน่วยงานภาครัฐ ประจำปีงบประมาณ 2564 จากสำนักงาน ป.ป.ช. สะท้อนการเป็นองค์กรที่ดำเนินกิจการตามหลักธรรมาภิบาลและตั้งมั่นในคุณธรรมในการบริหารงานอย่างต่อเนื่อง เพื่อมุ่งสู่ปณิธานในการสร้าง Better Life . Better Community . Better Pride สู่ภาคเกษตรกรรม
นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธ.ก.ส) เปิดเผยว่า ธ.ก.ส. ได้เข้าร่วมการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment : ITA) ประจำปีงบประมาณ 2564 จัดโดยสำนักงานคณะกรรมการป้องกันและปรามปรามการทุจริตแห่งชาติ (สำนักงาน ป.ป.ช.) การประเมินใช้เครื่องมือการประเมิน 3 เครื่องมือ ประกอบด้วย การสำรวจความคิดเห็นพนักงานภายใน การสำรวจความคิดเห็นผู้มีส่วนได้ส่วนเสียภายนอก และการเปิดเผยข้อมูลสาธารณะ โดย ธ.ก.ส. มีผลประเมินอยู่ที่ 96.77 คะแนน และยังคงรักษามาตรฐานคุณธรรมและความโปร่งใสในระดับ AA (มากกว่า 95 คะแนน) ต่อเนื่อง 7 ปี
ธ.ก.ส. ขอขอบคุณทุกหน่วยงานและผู้มีส่วนเกี่ยวข้องทุกภาคส่วน โดย ธ.ก.ส. ยังคงมุ่งมั่นเพิ่มประสิทธิภาพและพัฒนางานของธนาคารตามหลักคุณธรรมและความโปร่งใสเพื่อความเป็นธรรมของทุกภาคส่วน และพร้อมที่จะอยู่เคียงข้างพี่น้องเกษตรกรในทุกสถานการณ์เพื่อยกระดับคุณภาพชีวิตเกษตรกรไทยสู่สังคมที่ภาคภูมิ Better Life. Better Community. Better Pride.
วันอังคารที่ 26 ตุลาคม 2564
โครงการ Flexible Plus Program ดึงนักลงทุนกระตุ้นเศรษฐกิจไทย
วันอาทิตย์ที่ 24 ตุลาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลกำหนดหลักเกณฑ์โครงการ Flexible Plus Program โดยชาวต่างชาติที่เข้าร่วมโครงการจะต้องลงทุนด้านอสังหาริมทรัพย์ตามสิทธิ์ที่ชาวต่างชาติได้รับ บริษัทจำกัด บริษัทมหาชนจำกัด ตลาดหลักทรัพย์ รวมไม่น้อยกว่า 1 ล้านเหรียญดอลลาร์สหรัฐ ภายใน 1 ปีที่เริ่มเข้าร่วมโครงการ โดยสิทธิประโยชน์ที่จะได้รับคือสามารถขอใบอนุญาตทำงานในไทยได้ นอกจากนี้ กลุ่มที่มีบัตร Thailand Privilege สามารถขอเปลี่ยนวีซ่าเป็นแบบกรณีพิเศษเพื่อการทำงาน อายุคราวละ 5 ปีได้ตลอดระยะเวลาที่ลงทุนในโครงการ เพื่อดึงดูดนักลงทุนผู้มีความมั่งคั่งสูงจากทั่วโลกมาช่วยกระตุ้นเศรษฐกิจภาคอสังหาริมทรัพย์และธุรกิจต่าง ๆ โดยคาดว่าจะสร้างรายได้หมุนเวียนภายในประเทศถึง 300,000 ล้านบาท
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันศุกร์ที่ 18 มีนาคม 2565
​โฆษกรัฐบาลเผย นายกฯ ยินดีที่ข้อตกลงด้านแรงงานไทย-ซาอุดีฯ เสร็จสมบูรณ์ พร้อมที่จะลงนามปลายเดือนมีนาคมนี้ ช่วยสร้างโอกาสและยกระดับการพัฒนาทักษะฝีมือแรงงานไทย
​โฆษกรัฐบาลเผย นายกฯ ยินดีที่ข้อตกลงด้านแรงงานไทย-ซาอุดีฯ เสร็จสมบูรณ์ พร้อมที่จะลงนามปลายเดือนมีนาคมนี้ ช่วยสร้างโอกาสและยกระดับการพัฒนาทักษะฝีมือแรงงานไทย
วันนี้ (18 มีนาคม 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ความร่วมมือทางด้านแรงงานระหว่างไทย-ซาอุดีอาระเบีย มีผลสำเร็จเป็นรูปธรรมมากขึ้น หลังจากกระทรวงแรงงานได้ขานรับนโยบายจากนายกรัฐมนตรี ผลักดันความร่วมมือแรงงานระหว่างทั้งสองประเทศมาอย่างต่อเนื่องนับตั้งแต่นายกรัฐมนตรีเดินทางเยือนซาอุดีฯ อย่างเป็นทางการครั้งประวัติศาสตร์ จนนำไปสู่การบรรลุข้อตกลงด้านแรงงาน ซึ่งจะลงนามปลายเดือนนี้
โฆษกรัฐบาลกล่าวว่า รัฐบาลโดยกระทรวงแรงงานได้ขับเคลื่อนและผลักดันความร่วมมือด้านแรงงานระหว่างไทย-ซาอุดีอาระเบีย มาอย่างต่อเนื่อง นับตั้งแต่ที่ทั้งสองประเทศฟื้นฟูความสัมพันธ์ระหว่างกัน โดยมีจุดประสงค์สำคัญเพื่อให้สามารถจัดส่งแรงงานไปทำงานในซาอุดีอาระเบียได้เร็วที่สุด โดยเมื่อวันที่ 15 มีนาคมที่ผ่านมา กระทรวงแรงงานของไทยได้หารือกับ ดร.อัฎนัน อับดุลลาห์ อัล–นาอีม (H.E. Dr. Adnan Abdullah Mohammed Al Naim) รัฐมนตรีช่วยว่าการกระทรวงทรัพยากรมนุษย์และการพัฒนาสังคมซาอุดีอาระเบีย และคณะ ณ โรงแรมอมารี วอเตอร์เกต กรุงเทพฯ ซึ่งทั้งสองฝ่ายต่างยินดีที่ได้กระชับความสัมพันธ์ด้านแรงงานให้แน่นแฟ้น พร้อมเชื่อว่าการจัดส่งแรงงานไทยไปทำงานในซาอุดีอาระเบียจะสำเร็จโดยเร็ว โดยทั้งสองฝ่ายได้ข้อยุติด้านข้อตกลงเสร็จสมบูรณ์แล้ว เหลือเพียงขั้นตอนการลงนามเพียงอย่างเดียว ซึ่งฝ่ายไทยจะเร่งรัดให้มีการลงนามโดยเร็วที่สุดเพื่อประโยชน์ของพี่น้องคนไทยที่ต้องการไปทำงานที่ซาอุดีอาระเบีย
นอกจากนี้ กระทรวงแรงงานยังระบุว่า มีแรงงานไทยแจ้งความประสงค์ไปทำงานประเทศซาอุดีอาระเบีย ที่ลงทะเบียนผ่านระบบ E–service เว็บไซต์ https://toea.doe.go.th แล้วกว่า 1,000 คน ซึ่งอยู่ในขั้นตอนการตรวจสอบคุณสมบัติ การทดสอบฝีมือแรงงาน และการตรวจสอบตำแหน่งที่สมัคร ให้ตรงตามที่ทางซาอุดีฯ ต้องการ โดยไทยจะเดินทางไปลงนามข้อตกลงในวันที่ 28 มีนาคมนี้ และจะได้ไปเยี่ยมชมโรงงาน ดูสภาพการจ้าง เพื่อเป็นข้อมูลมาเผยแพร่ให้คนไทยได้เห็นสภาพการทำงานที่ซาอุดีฯ อีกด้วย
“ผลสำเร็จของการฟื้นความสัมพันธ์ไทย-ซาอุดีฯ จากการเดินทางเยือนซาอุดีฯ อย่างเป็นทางการของนายกรัฐมนตรีมีในหลายด้าน ซึ่งเริ่มเห็นความสำเร็จเป็นรูปธรรมอย่างต่อเนื่อง ความร่วมมือทางด้านแรงงานเป็นอีกมิติที่เห็นความคืบหน้าอย่างชัดเจน ซึ่งเป็นผลมาจากการสานต่อและผลักดันของรัฐบาล โดยนายกรัฐมนตรีขอบคุณกระทรวงแรงงาน และหน่วยงานที่เกี่ยวข้อง ซึ่งการดำเนินงานนี้จะทำให้ภาคแรงงานของไทยสามารถเดินทางกลับซาอุดีฯ ได้อีกครั้ง ซึ่งจะเพิ่มโอกาสการทำงานให้แรงงานไทย รวมถึงช่วยพัฒนาทักษะแรงงานไทย ต่อยอดไปยังความร่วมมือด้านอื่นๆ และยังเป็นการเพิ่มขีดความสามารถในการแข่งขันของประเทศอีกด้วย” นายธนกรฯ กล่าว
วันศุกร์ที่ 24 ธันวาคม 2564
ปลัดกระทรวงมหาดไทย รับมอบเครื่องดื่มวิตามินซ่า BK จากเครือเจริญโภคภัณฑ์ เพื่อสนับสนุนภารกิจด้านการแก้ไขปัญหาสถานการณ์โควิด-19 ในการช่วยเหลือประชาชนและหน่วยงานต่าง ๆ
ปลัดกระทรวงมหาดไทย รับมอบเครื่องดื่มวิตามินซ่า BK จากเครือเจริญโภคภัณฑ์ เพื่อสนับสนุนภารกิจด้านการแก้ไขปัญหาสถานการณ์โควิด-19 ในการช่วยเหลือประชาชนและหน่วยงานต่าง ๆ
วันนี้ (24 ธ.ค. 64) เวลา 11.00 น. ที่สำนักงานศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.มท.) อาคารศาลาว่าการกระทรวงมหาดไทย นายสุทธิพงษ์ จุลเจริญ ปลัดกระทรวงมหาดไทย รับมอบเครื่องดื่มวิตามินซ่า BK จำนวน 24,000 กระป๋อง จากกลุ่มธุรกิจการค้าระหว่างประเทศและกลุ่มธุรกิจพืชครบวงจร (ข้าวโพด) เครือเจริญโภคภัณฑ์ ในนามของ “ข้าวตราฉัตร” โดยมี นายชนะ เหล่าวีระกุล ประธานคณะผู้บริหาร ธุรกิจขนส่งภายในประเทศและธุรกิจขนส่งระหว่างประเทศ กลุ่มธุรกิจการค้าระหว่างประเทศ เครือเจริญโภคภัณฑ์ และนายเทียนชัย จูพัฒนกุล ผู้ช่วยกรรมการผู้จัดการ ด้านกิจกรรมเพื่อสังคม เป็นผู้มอบ เพื่อสนับสนุนภารกิจของกระทรวงมหาดไทยในการแก้ไขปัญหาสถานการณ์การแพร่ระบาดของโรคติดเชื้อไวรัสโคโรนา 2019 (โควิด - 19) และภารกิจของสมาคมแม่บ้านมหาดไทย ในการขับเคลื่อนโครงการร่วมใจสู้ภัยโควิด – 19 เพื่อช่วยเหลือประชาชนและหน่วยงานต่าง ๆ
นายสุทธิพงษ์ จุลเจริญ ปลัดกระทรวงมหาดไทย กล่าวว่า กระทรวงมหาดไทย โดยศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 กระทรวงมหาดไทย (ศบค.มท.) ได้ขับเคลื่อนภารกิจในการป้องกันและแก้ไขสถานการณ์การแพร่ระบาดของโรคโควิด-19 มาอย่างต่อเนื่อง โดยเฉพาะอย่างยิ่งด้านการประสานและบูรณาการการปฏิบัติร่วมกันของผู้ว่าราชการจังหวัดทุกจังหวัด และกรุงเทพมหานคร เพื่อการวางแผนและบูรณาการแก้ไขสถานการณ์ในระดับพื้นที่ ร่วมกับภาคีเครือข่ายต่าง ๆ ซึ่งการสนับสนุนเครื่องดื่มวิตามินซ่า BK จากกลุ่มธุรกิจการค้าระหว่างประเทศและกลุ่มธุรกิจพืชครบวงจร (ข้าวโพด) เครือเจริญโภคภัณฑ์ ในนามของ “ข้าวตราฉัตร” ในวันนี้ ถือเป็นการสนับสนุนของภาคีเครือข่ายในการร่วมเป็นส่วนหนึ่งเพื่อขับเคลื่อนการแก้ไขปัญหาสถานการณ์โควิด-19 โดยกระทรวงมหาดไทยจะได้นำไปส่งมอบให้กับหน่วยงานต่าง ๆ รวมทั้งมอบให้กับสมาคมแม่บ้านมหาดไทย เพื่อใช้ในการขับเคลื่อนโครงการร่วมใจสู้ภัยโควิด – 19 ในการช่วยเหลือและบรรเทาความเดือดร้อนของพี่น้องประชาชนตามวัตถุประสงค์ของกลุ่มธุรกิจฯ ดังพุทธศาสนสุภาษิตที่ว่า นิวตฺตยนฺติ โสกมฺหา : ผู้ที่มีใจการุณ ย่อมช่วยผู้อื่นให้หายโศกเศร้า
นายชนะ เหล่าวีระกุล ประธานคณะผู้บริหาร ธุรกิจขนส่งภายในประเทศและธุรกิจขนส่งระหว่างประเทศ กลุ่มธุรกิจการค้าระหว่างประเทศ เครือเจริญโภคภัณฑ์ กล่าวว่า กลุ่มธุรกิจการค้าระหว่างประเทศและกลุ่มธุรกิจพืชครบวงจร (ข้าวโพด) เครือเจริญโภคภัณฑ์ ในนามของ “ข้าวตราฉัตร” มีความยินดีที่ได้เป็นส่วนหนึ่งในการสนับสนุนการขับเคลื่อนภารกิจของกระทรวงมหาดไทยในการป้องกันและแก้ไขปัญหาสถานการณ์การแพร่ระบาดของโรคโควิด-19 รวมทั้งภารกิจของสมาคมแม่บ้านมหาดไทยในการดำเนินโครงการที่สำคัญเพื่อบรรเทาความเดือดร้อน ความทุกข์ยาก ของพี่น้องประชาชนที่ประสบปัญหาและได้รับผลกระทบจากสถานการณ์โควิด-19 และหวังเป็นอย่างยิ่งว่า กลุ่มธุรกิจฯ จะได้ร่วมเป็นภาคีในการสนับสนุนภารกิจของกระทรวงมหาดไทยในการบำบัดทุกข์ บำรุงสุข พี่น้องประชาชน ในอนาคตข้างหน้าเพื่อสร้างประโยชน์ให้แก่สังคมไทยต่อไป
วันจันทร์ที่ 27 ธันวาคม 2564
วธ.เปิดคลังสมองแบ่งปันประสบการณ์ 7 ศิลปินศิลปาธรผ่าน“รายการศิลปะอำรุง” ทาง สศร.แชนนอล ออนไลน์
วธ.เปิดคลังสมองแบ่งปันประสบการณ์ 7 ศิลปินศิลปาธรผ่าน“รายการศิลปะอำรุง” ทาง สศร.แชนนอล ออนไลน์
วธ.เปิดคลังสมองแบ่งปันประสบการณ์ 7 ศิลปินศิลปาธรผ่าน“รายการศิลปะอำรุง” ทาง สศร.แชนนอล ออนไลน์
นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า กระทรวงวัฒนธรรม(วธ.) มีนโยบายส่งเสริมการเรียนรู้ การศึกษา การสร้างสรรค์และการจัดการองค์ความรู้ทางวัฒนธรรม ดังนั้น วธ.โดยสำนักงานศิลปวัฒนธรรมร่วมสมัย (สศร.) จึงได้จัดทำรายการศิลปะอำรุง ชุด Change the Series “7 ศิลปาธร 7 สิ่งเพื่อการเปลี่ยนแปลง” ซึ่งเป็นรายการที่จัดทำขึ้นเพื่อเผยแพร่ เชิดชูเกียรติ รวมทั้งถ่ายทอดความรู้และประสบการณ์ของศิลปินร่วมสมัยดีเด่นรางวัลศิลปาธร ประจำปี 2564 ให้เป็นที่รับรู้อย่างกว้างขวาง และสร้างแรงบันดาลใจให้แก่ศิลปินรุ่นใหม่ โดยสามารถติดตามรับชมรายการศิลปะอำรุง ชุด Change the Series “7 ศิลปาธร 7 สิ่งเพื่อการเปลี่ยนแปลง”ที่มีการเผยแพร่ในช่วงเดือนธันวาคม 2564 ทางแฟนเพจ Facebook และ YouTube channel สำนักงานศิลปวัฒนธรรมร่วมสมัย
รัฐมนตรีว่าการกระทรวงวัฒนธรรม กล่าวอีกว่า รายการศิลปะอำรุง ในครั้งนี้มีศิลปินร่วมสมัยดีเด่น รางวัลศิลปากรจำนวน 7 ท่าน ได้แก่ 1. นายปรัชญา พิณทอง สาขาทัศนศิลป์ 2.นายวีระศักดิ์ จันทร์ส่งแสง สาขาวรรณศิลป์ 3.ผศ.อโณทัย นิติพน สาขาดนตรี 4. ศ.ดร.ต้นข้าว ปาณินท์ สาขาสถาปัตยกรรม 5. ดร.กฤษณ์ เย็นสุดใจ สาขาศิลปะการออกแบบ 6.นางสาวสุมณฑา สวนผลรัตน์ สาขาศิลปะการแสดง และ7. นายนวพล ธำรงรัตนฤทธิ์ สาขาภาพยนตร์และสื่อเคลื่อนไหว มาร่วมรายการในรูปแบบรายการวาไรตี้ทอล์ค ที่ชี้ชวนให้มองเห็นโอกาสใหม่ๆ ในการสร้างรายได้ ผ่านการจุดประกายของศิลปิน และมาถ่ายทอดเรื่องราวการค้นพบคุณค่าของงานศิลปะในรูปแบบต่างๆ จากการสร้างสรรค์และนำมาปรับใช้จนสามารถสร้างอาชีพได้
นายอิทธิพล กล่าวด้วยว่า รางวัลศิลปินศิลปาธร เป็นรางวัลที่สศร.ได้ดำเนินการคัดสรรศิลปินรุ่นกลางที่มีผลงานโดดเด่นเป็นที่ประจักษ์ เป็นผู้สร้างแรงบันดาลใจให้แก่ศิลปินรุ่นใหม่ สร้างชื่อเสียงให้แก่ประเทศไทยและสร้างประโยชน์แก่สังคม โดยได้ดำเนินการมาตั้งแต่ปี พ.ศ. ๒๕๔๗ ทุกท่านล้วนมีบทบาทสำคัญในการทำงานด้านศิลปวัฒนธรรมให้เข้าถึงประชาชนโดยการสร้างสรรค์งานศิลปะร่วมสมัยกับชุมชน ใช้กระบวนการทางศิลปะเข้าช่วยกล่อมเกลาจิตใจ เสริมสร้างและพัฒนาคุณภาพชีวิต รวมถึงการบำบัดและเยียวยาสมาชิกในสังคมให้มีความเข้มแข็ง รู้จักปรับวิถีการดำรงชีวิตให้สอดรับกับการเปลี่ยนแปลงของโลกภายใต้วัฒนธรรมวิถีใหม่ นอกจากนี้ ผลงานทางศิลปะจากความคิดสร้างสรรค์ของศิลปินศิลปาธร ช่วยส่งเสริม สืบสาน พัฒนาทักษะ ต่อยอดภูมิปัญญาในรูปแบบของศิลปะร่วมสมัย สามารถนำมาประยุกต์ใช้ในสังคมปัจจุบันได้อย่างเหมาะสม ทันสมัยและมีคุณค่า ช่วยสร้างรายได้ทางเศรษฐกิจ ตามโมเดลเศรษฐกิจใหม่ BCG และผลักดัน “Soft Power” ความเป็นไทย นำทุนทางวัฒนธรรมมาต่อยอดสร้างสรรค์สินค้าและบริการ (Creative Culture) เพื่อเพิ่มมูลค่าทางเศรษฐกิจ สร้างรายได้จากการท่องเที่ยวและบริการทางวัฒนธรรมให้แก่ชุมชนและประเทศอย่างเป็นรูปธรรม
วันเสาร์ที่ 30 ตุลาคม 2564
รมช.ประภัตร ลงพื้นที่มหาวิทยาลัยเชียงใหม่ ติดตามการดำเนินงานเทคโนโลยีลำไอออนพลังงานต่ำปรับปรุงพันธุ์ข้าว
รมช.ประภัตร ลงพื้นที่มหาวิทยาลัยเชียงใหม่ ติดตามการดำเนินงานเทคโนโลยีลำไอออนพลังงานต่ำปรับปรุงพันธุ์ข้าว เผยหากประสบผลสำเร็จ จะช่วยยกระดับพันธุ์ข้าวไทย เพิ่มปริมาณ รักษาคุณภาพ ลดต้นทุนการผลิตให้กับชาวนาไทย
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์พร้อมด้วย นายชัชวาลย์ ฉายะบุตร รองผู้ว่าราชการจังหวัดเชียงใหม่ นายอาชว์ชัยชาญ เลี้ยงประยูร และคณะข้าราชการกระทรวงเกษตรฯ ลงพื้นที่ติดตามการดำเนินงานของเทคโนโลยีลำไอออนพลังงานต่ำในการปรับปรุงพันธุ์ข้าว ณ ห้องประชุมบัวเรศ คำทอง อาคารสำนักงานมหาวิทยาลัย 2 มหาวิทยาลัยเชียงใหม่ จังหวัดเชียงใหม่ โดยมี รศ. ดร. สัมพันธ์ สิงหราชวราพันธ์ รองอธิการบดีมหาวิทยาลัยเชียงใหม่ พร้อมคณะเจ้าหน้าที่ให้การต้อนรับ
รัฐมนตรีช่วยว่าการกระทรวงเกษตรและสหกรณ์ เปิดเผยว่า มหาวิทยาลัยเชียงใหม่ได้มีการทำ mou กับกรมการข้าว เพื่อส่งเสริมสนับสนุนให้เกิดการพัฒนางานวิจัยด้านข้าว และพัฒนาศักยภาพบุคลากรด้านงานวิจัย ซึ่งจะช่วยให้เกิดการขยายผลงานวิจัย สร้างประโยชน์ให้ภาคการเกษตรกรรมของประเทศไทย โดยทั้งสองฝ่ายได้ตกลงร่วมมือกันในการนำเมล็ดพันธุ์ข้าวที่มีคุณภาพดีเด่นจากกรมการข้าว จำนวน 5 สายพันธุ์ มาปรับปรุงพันธุ์ ด้วยเทคโนโลยีลำไอออนพลังงานต่ำ และเลือกให้ได้สายพันธุ์ที่ให้ผลผลิตสูง ต้านทานต่อโรค และแมลงศัตรูข้าว เพื่อให้ได้สายพันธุ์ที่สามารถลดต้นทุนการผลิต เพิ่มผลผลิต และสร้างรายให้กับเกษตรกร ซึ่งกรมการข้าวจะเป็นฝ่ายสนับสนุนงบประมาณ ภายใต้นโยบาย กฏ ระเบียบและข้อบังคับของหน่วยงาน โดยอยู่ภายใต้โครงการ "นวัตกรรมการปรับปรุงพันธุ์ข้าวด้วยเทคโนโลยีลำไอออน เพื่ออุตสาหกรรมข้าวไทย" มีระยะเวลาดำเนินการ 6 เดือน ด้วยงบดำเนินการกว่า 2 ล้านบาท
สำหรับโครงการดังกล่าว ประกอบด้วย 4 กิจกรรม 1.ปรับปรุงพันธุ์ข้าวจากกรมการข้าว 5 สายพันธุ์ ด้วยเทคโนโลยีลำไอออนพลังงานต่ำ 2.อบรมเชิงปฏิบัติการให้กับบุคลากรของกรมการข้าว 1 ครั้ง 3.ปรับปรุงเเละส่งเสริมสมรรถนะระบบเครื่องเร่งอานุภาคขนาดกะทัดรัด 4.นำข้าวที่ผ่านการปรับปรุงสายพันธุ์ไปทดลองปลูกในแปลงนาของกรมการข้าวทั่วประเทศ โดยมีผู้เชี่ยวชาญของมหาวิทยาลัยเชียงใหม่เป็นที่ปรึกษา
"วันนี้ราคาข้าวตกต่ำ ชาวนาได้รับความเดือดร้อนทั่วประเทศ พลเอก ประยุทธ์ จันทร์โอชา นายกรัฐมนตรี มีความเป็นห่วง และวิตกกังวลต่อสถานการณ์เป็นอย่างมาก จึงได้สั่งการมายังกระทรวงเกษตรฯ ให้หาทางแก้ไขอย่างเร่งด่วน ดังนั้นการได้มาเยี่ยมชมติดตามการดำเนินงานที่มหาวิทยาลัยเชียงใหม่ครั้งนี้ เป็นความยินดีอย่างยิ่งที่จะได้ใช้เทคโนโลยีลำไอออนพลังงานต่ำ ในการเข้ามาแก้ไขปัญหาเรื่องคุณภาพเมล็ดพันธุ์ ที่จะช่วยลดต้นทุน เพิ่มผลผลิต เพิ่มคุณภาพให้กับพันธุ์ข้าวไทย โดยเฉพาะอย่างยิ่งความพร้อมของกรมการข้าวและมหาวิทยาลัยเชียงใหม่สำหรับเครื่องเร่งอานุภาคขนาดกระทัดรัดนั้น จะใช้ยิงแสงลำไอออน เพื่อพัฒนาสายพันธุ์ข้าว โดยสามารถทำได้ครั้งละ 5000-10000 เมล็ดพันธุ์ ใช้เวลาประมาณ 1 สัปดาห์ ดังนั้น นอกจากจะปรับปรุงเครื่องเดิมที่มหาวิทยาลัยเชียงใหม่คิดค้นขึ้นมา ตนจะหางบประมาณสำหรับสั่งซื้อเครื่องใหม่เพิ่มอีก 1-2 เครื่อง เพื่อความรวดเร็ว และเพียงพอต่อการดำเนินงาน เพราะกระทรวงเกษตรฯ มีความต้องการเปลี่ยนเมล็ดพันธุ์ให้ชาวนาทั่วประเทศ ดังนั้น ตนต้องขอฝากให้ทุกภาคส่วนที่เกี่ยวข้องเร่งดำเนินการโครงการฯ ให้เร็วที่สุดที่จะเป็นไปได้ ซึ่งเชื่อเป็นอย่างยิ่งว่าหากโครงการประสบผลสำเร็จตามวัตถุประสงค์ จะช่วยชาวนาทั่วประเทศ และยกระดับมาตรฐานรายได้ให้กับชาวนาอย่างแน่นอน" รมช.ประภัตร กล่าว